ประกาศธนาคารแห่งประเทศไทย

ที่ สนส. 34/2551

เรื่อง หลักประกันเป็นทรัพย์สินที่บริษัทเงินทุนต้องเรียก

-------------------------------


อื่นๆ - 1. เหตุผลในการออกประกาศ

          ในอดีต เพื่อป้องกันความเสียหายให้แก่บริษัทเงินทุน อันเนื่องจากการทําธุรกรรมการให้กู้ยืมหรือค้ําประกันแก่บุคคลที่เกี่ยวข้องกับบริษัทเงินทุน จึงมีข้อกําหนดเกี่ยวกับหลักประกันเป็นทรัพย์สินที่บริษัทเงินทุนต้องเรียก

          การออกประกาศฉบับนี้ เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 และรวบรวมประกาศธนาคารแห่งประเทศไทยซึ่งเกี่ยวข้องกับหลักประกันเป็นทรัพย์สินที่บริษัทเงินทุนต้องเรียกมาไว้ในฉบับเดียวกัน โดยสาระสําคัญของหลักเกณฑ์ ไม่มีการเปลี่ยนแปลงไปจากหลักเกณฑ์เดิม ทั้งนี้ การทําธุรกรรมของบริษัทเงินทุนที่ได้รับยกเว้นไม่ต้องเรียกหลักประกัน อันเนื่องจากเป็นการกระทํากับคู่ค้าซึ่งเป็นบุคคลที่มีความเกี่ยวข้องกับบริษัทเงินทุนนั้น จะต้องไม่ขัดกับข้อบังคับตามมาตรา 48 (1) แห่งพระราชบัญญัติธุรกิจสถาบันการเงิน พ.ศ. 2551 และหลักเกณฑ์ว่าด้วยการให้สินเชื่อบัตรเครดิตและสินเชื่อเพื่อเป็นสวัสดิการแก่กรรมการ ผู้บริหารระดับสูง ผู้มีอํานาจในการจัดการของสถาบันการเงินด้วย


อื่นๆ - 2. อํานาจตามกฎหมาย

          อาศัยอํานาจตามความในมาตรา 46 (5) แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดเกี่ยวกับหลักประกันเป็นทรัพย์สินที่บริษัทเงินทุนต้องเรียก


อื่นๆ - 3. ขอบเขตการบังคับใช้

          ประกาศฉบับนี้ให้ใช้บังคับกับบริษัทเงินทุนตามกฎหมายว่าด้วยธุรกิจสถาบันการเงินทุกแห่ง


อื่นๆ - 4. ประกาศและหนังสือเวียนที่ยกเลิก

          ประกาศและหนังสือเวียนที่ยกเลิก ตามเอกสารแนบ 1


อื่นๆ - 5. เนื้อหา

          5.1 ในประกาศฉบับนี้

                    คําจํากัดความของคําว่า "สถาบันการเงิน" "ผู้มีอํานาจในการจัดการ" และ "ผู้ที่เกี่ยวข้อง" ให้

เป็นไปตามมาตรา 4 แห่งพระราชบัญญัติธุรกิจสถาบันการเงิน พ.ศ. 2551 (เอกสารแนบ 2)

          5.2 หลักเกณฑ์

                    5.2.1 การทําธุรกรรมที่บริษัทเงินทุนต้องเรียกหลักประกันเต็มจํานวน

                              การให้สินเชื่อ ลงทุน ก่อภาระผูกพัน หรือการทําธุรกรรมที่มีลักษณะคล้ายการให้สินเชื่อแก่บุคคลดังต่อไปนี้ บริษัทเงินทุนต้องเรียกหลักประกันเต็มจํานวน

                               (1) ผู้ถือหุ้น หรือบุคคลซึ่งถือหรือมีหุ้นของบริษัทเงินทุนเกินร้อยละ 10 ของจํานวนหุ้นที่จําหน่ายได้แล้วทั้งหมดของบริษัทเงินทุนนั้น

                               (2) บริษัทจํากัดที่บริษัทเงินทุน กรรมการ หรือผู้มีอํานาจในการจัดการของบริษัทเงินทุนนั้นถือหุ้นรวมกันเกินร้อยละ 10 ของจํานวนหุ้นที่จําหน่ายได้แล้วทั้งหมดของบริษัทจํากัดดังกล่าว

                               (3) ห้างหุ้นส่วนสามัญที่ผู้มีอํานาจในการจัดการของบริษัทเงินทุนนั้นเป็นหุ้นส่วน

                               (4) ห้างหุ้นส่วนจํากัดที่ผู้มีอํานาจในการจัดการของบริษัทเงินทุนนั้นเป็นหุ้นส่วนจําพวกไม่จํากัดความรับผิด หรือห้างหุ้นส่วนจํากัดที่กรรมการ หรือผู้มีอํานาจในการจัดการของบริษัทเงินทุนนั้นเป็นหุ้นส่วนจําพวกจํากัดความรับผิดที่มีหุ้นรวมกันเกินร้อยละ 10 ของทุนทั้งหมดของห้างหุ้นส่วนจํากัดดังกล่าว

                               (5) บริษัทจํากัดหรือห้างหุ้นส่วนที่กรรมการ หรือผู้มีอํานาจในการจัดการของบริษัทเงินทุนนั้นเป็นกรรมการ หรือผู้มีอํานาจในการจัดการ

                    5.2.2 หลักประกันที่บริษัทเงินทุนต้องเรียก

                              การให้สินเชื่อ ลงทุน ก่อภาระผูกพัน หรือการทําธุรกรรมที่มีลักษณะคล้ายการให้สินเชื่อที่เข้าลักษณะตามข้อ 5.2.1 บริษัทเงินทุนจะต้องดําเนินการเพื่อให้ได้ซึ่งหลักประกันลักษณะหนึ่งลักษณะใดดังต่อไปนี้

                               (1) ตั๋วเงินคลังและพันธบัตรรัฐบาลไทย

                               (2) หุ้นกู้และพันธบัตรที่กระทรวงการคลังค้ําประกันทั้งต้นเงินและดอกเบี้ย

                               (3) หุ้น หุ้นกู้ และพันธบัตรที่ออกโดยนิติบุคคลที่มีกฎหมายเฉพาะจัดตั้งขึ้น

                               (4) ตั๋วเงินหรือหุ้นกู้ที่บริษัทเงินทุนนั้นเป็นผู้ออก

                               (5) หลักทรัพย์จดทะเบียนและหลักทรัพย์รับอนุญาตในตลาดหลักทรัพย์แห่งประเทศไทย แต่ไม่รวมถึงหลักทรัพย์ที่ออกโดยลูกหนี้หรือผู้ที่เกี่ยวข้องกับลูกหนี้

                               (6) อสังหาริมทรัพย์

                              ทั้งนี้ มูลค่าของหลักประกันตาม (1)-(5) ข้างต้นให้ใช้การประเมินราคาหรือตีราคาตามแนวนโยบายธนาคารแห่งประเทศไทยว่าด้วยการประเมินมูลค่าหลักประกันและอสังหาริมทรัพย์รอการขายที่ได้มาจากการชําระหนี้ของสถาบันการเงิน

                    5.2.3 ข้อยกเว้นการทําธุรกรรมที่บริษัทเงินทุนไม่ต้องเรียกหลักประกันเต็มจํานวน

                               (1) การให้สินเชื่อ ลงทุน ก่อภาระผูกพัน หรือการทําธุรกรรมที่มีลักษณะคล้ายการให้สินเชื่อที่มีธนาคารพาณิชย์ค้ําประกันหนี้เต็มจํานวน หรือที่ได้รับอนุญาตจากธนาคารแห่งประเทศไทย

                               (2) การซื้อหุ้นกู้ที่ออกโดยบุคคลตามข้อ 5.2.1 ที่ข้าลักษณะและเงื่อนไขดังต่อไปนี้

                                         (2.1) เป็นหุ้นกู้ที่มีการซื้อขายในตลาครองตราสารหนี้

                                         (2.2) เป็นหุ้นกู้ที่ได้รับการจัดอันดับความน่าเชื่อถือโดยสถาบันจัดอันดับความน่าเชื่อถือที่ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ในระดับตั้งแต่ A- ขึ้นไป ณ วันที่ซื้อหุ้นกู้นั้น

                               (3) การให้สินเชื่อ ลงทุน ก่อภาระผูกพัน หรือการทําธุรกรรมที่มีลักษณะคล้ายการให้สินเชื่อแก่บุคคลตามข้อ 5.2.1 (1)-(5) ซึ่งเป็นยุคคลที่ประกอบธุรกิจในภาคธุรกิจที่สําคัญอันจะช่วยพัฒนาระบบเศรษฐกิจของประเทศในระยะยาว เช่น การเกษตร การเหมืองแร่และเหมืองหินการอุตสาหกรรมการผลิต การส่งสินค้าออก การค้าส่งผลิตผลทางกสิกรรม และการจัดหาที่อยู่อาศัยแก่ผู้มีรายได้น้อย และต้องเข้าลักษณะและเงื่อนไขลักษณะหนึ่งลักษณะใคดังต่อไปนี้

                                         (3.1) เป็นบริษัทจํากัดที่ผลการดําเนินงานมีกําไรสุทธิ 5 ปีต่อเนื่องกันจนถึงวันที่บริษัทให้สินเชื่อ ลงทุน ก่อภาระผูกพัน หรือการทําธุรกรรมที่มีลักษณะคล้ายการให้สินเชื่อ

                                         (3.2) เป็นบริษัทจดทะเบียนในตลาดหลักทรัพย์แห่งประเทศไทย

                                         (3.3) เป็นการให้สินเชื่อในลักษณะ Syndicated Loan ที่มีโครงการชัดเจน และต้องเป็นการให้สินเชื่อร่วมกันกับสถาบันการเงินอื่นอีกไม่น้อยกว่า 4 แห่งโดยสถาบันการเงินอื่นแต่ละแห่งมีวงเงินให้สินเชื่อไม่น้อยกว่าร้อยละ 10 ของวงเงินที่จะให้สินเชื่อ

                                         (3.4) เป็นการให้สินเชื่อ ลงทุน ก่อภาระผูกพัน หรือการทําธุรกรรมที่มีลักษณะคล้ายการให้สินเชื่อแก่สถาบันการเงินที่ตั้งอยู่ในประเทศไทย และสถาบันการเงินเฉพาะกิจที่มีกฎหมายเฉพาะจัดตั้งขึ้น

                              บริษัทเงินทุนต้องถือปฏิบัติเกี่ยวกับการให้สินเชื่อ ลงทุน ก่อภาระผูกพันหรือทําธุรกรรมที่มีลักษณะคล้ายสินเชื่อแก่บุคคลตามตามมาตรา 50 แห่งพระราชบัญญัติธุรกิจสถาบันการเงิน พ.ศ. 2551 และประกาศธนาคารแห่งประเทศไทยว่าด้วยหลักเกณฑ์การกํากับลูกหนี้รายใหญ่ และเมื่อรวมวงเงินที่ให้สินเชื่อ ลงทุน ก่อภาระผูกพัน หรือทําธุรกรรมที่มีลักษณะคล้ายสินเชื่อแก่บุคคลที่ได้รับยกเว้นไม่ต้องเรียกหลักประกันตาม 5.2.3 ข้างต้นทุกรายรวมกันต้องไม่เกินร้อยละ 75 ของเงินกองทุนทั้งสิ้นของบริษัทเงินทุนนั้น


อื่นๆ - 6. วันเริ่มต้นบังคับใช้

          ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 3 สิงหาคม 2551

 

(นางธาริษา วัฒนเกส)

ผู้ว่าการ

ธนาคารแห่งประเทศไทย